הראפר יואב אליאסי הסתובב היום (שני) במסדרונות משכן הכנסת ונפגש עם ח"כ אורן חזן (ליכוד). חזן אמר לוואלה! NEWS כי הזמין את הראפר השנוי במחלוקת לפגישה כדי לשכנעו להתפקד לליכוד. "אני לא מסכים עם כל ההתבטאויות שלו והדרכים שלו, אבל מאות אלפי אנשים הולכים אחריו. הוא מייצג גוף רחב במדינת ישראל וראוי שהוא יצטרף לליכוד".



"בעולם שבו דונלד טראמפ הולך להיות נשיא ארצות הברית, אנחנו צריכים להתפכח ולהבין איפה אנחנו נמצאים", אמר חזן. הוא הוסיף כי "אנשים מדברים הרבה על קיצון, אבל אם רוב הציבור חושב כמוני - אני לא קיצון אלא מיינסטרים".



לדברי חזן, "הליכוד הוא מפלגת העם יש בתוכנו שני קצוות - בקצה אחד יש מי שתומך בשתי מדינות לשני עמים וקצה השני את מי שלא מוכן לשמוע על זה. אני מנסה למצוא את האיזון". הצל סירב להשיב לשאלות וואלה! NEWS על מעשיו בכנסת, אך לדברי מקורביו, הוא אכן בודק את האפשרות של התפקדות לליכוד.



עוד בוואלה! NEWS:

המחבלים משרונה תכננו פיגוע המוני ברכבת: "רצו ללכוד נוסעים"

המינויים הראשונים של ליברמן: שמיר ואהרונוביץ' - פורשי ישראל ביתנו

המאבק בהסתה בפייסבוק נידון לכישלון: "עמוד הוסר, מאה קמים במקומו"